PATVIRTINTA

Druskininkų „Saulės“ pagrindinės mokyklos

direktoriaus 2019 m. rugsėjo 18 d.

įsakymu Nr. V1-127

**DRUSKININKŲ „SAULĖS“ PAGRINDINĖS MOKYKLOS**

**2019-2021 METŲ KORUPCIJOS PREVENCIJOS PROGRAMA**

**I.BENDROSIOS PROGRAMOS NUOSTATOS**

1. Druskininkų „Saulės“ pagrindinės mokyklos (toliau – Mokykla) 2016-2018 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms mažinti, šalinti prielaidas korupcijai atsirasti ir plisti Mokykloje. Korupcijos prevencijos programa parengta vadovaujantis Lietuvos Respublikos korupcijos prevencijos įstatymu (Žin., 2002, Nr. 57-2297, Žin., 2011, Nr. 81-3962), Lietuvos Respublikos nacionaline kovos su korupcija programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 (Žin., 2002, Nr. 10-355, Žin., 2011, Nr. 77-3727).

2. Pagrindinės programoje vartojamos sąvokos:

2.1. **Korupcija** – bet koks asmenų, dirbančių gimnazijoje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

2.2 **Korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

3. Programos paskirtis – intensyvinti korupcijos prevenciją, šalinti prielaidas korupcijai atsirasti ir plisti gimnazijoje.

4. Programos vykdymas – kryptinga korupcijos prevencijos politika, kuri užtikrina skaidresnę, veiksmingesnę ir viešesnę gimnazijos darbuotojų, dirbančių pagal darbo sutartis, veiklą.

5. Programos strateginės kryptys – korupcijos prevencija ir antikorupcinis švietimas bei informavimas.

6. Programa parengta 3 metų laikotarpiui.

**II. SITUACIJOS ANALIZĖ**

7. Druskininkų „Saulės“ pagrindinė mokykla – Savivaldybės biudžetinė įstaiga, savo veiklą grindžia, įgyvendindama 2013-2022 metų valstybinės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo ir mokslo ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo skyriaus vedėjo įsakymais. Mokykloje vykdomos šios programos: priešmokyklinio ugdymo, pradinio ugdymo, pagrindinio ugdymo, pradinio individualizuoto ugdymo, pagrindinio individualizuoto ugdymo ir socialinių ugdymo įgūdžių.

8. Vykdydama pagrindines veiklas, mokykla išduoda pradinio ir pagrindinio išsilavinimo pažymėjimus, pradinio ir pagrindinio ugdymo pasiekimų pažymėjimus, pažymėjimus. Išduodant šiuos dokumentus, laikomasi griežtos atsiskaitomybės Druskininkų savivaldybės administracijos Švietimo skyriui. Kaip mokyklai skirtų biudžeto asignavimų valdytojas, direktorius kasmet atsiskaito už ūkinę - finansinę veiklą Druskininkų savivaldybės tarybai, mokyklos tarybai, mokytojų tarybai.

9. Mokyklos internetiniame tinklalapyje skelbiama viešųjų pirkimų planavimo, inicijavimo, organizavimo, atlikimo ir atskaitomybės tvarkos aprašas; mažos vertės pirkimų vykdymo,kai pirkimo vertė neviršija 10 000 Eur be PVM**,** tvarkos aprašas; teikiamų paslaugų kainos, paramos mokyklai gavimo, panaudojimo, apskaitos ir atsiskaitymo tvarka. Mokyklos bendruomenė ir mokyklos taryba kasmet informuojama apie metinį biudžetą, dalyvauja, planuojant mokyklos biudžeto poreikį, sprendžiant lėšų taupymo klausimus. Mokyklos veiklos ataskaitos kasmet pateikiamos mokytojų tarybai, mokyklos tarybai ir Druskininkų savivaldybės tarybai. Tokia pat tvarka atsiskaitoma ir už paramos lėšų, lėšų, skirtų mokinių pažintinei veiklai, profesiniam informavimui ir konsultavimui, specialiųjų programų lėšų panaudojimą.

10. Direktorius, direktoriaus pavaduotojai ir mokyklos darbuotojai, turintys administravimo įgaliojimus, yra pateikę privačių interesų deklaracijas.

11. Mokykloje 2016-2018 m. atskira antikorupcinio švietimo programa mokykloje nebuvo vykdoma, antikorupcinio švietimo temos kasmet integruojamos į ekonomikos, istorijos, pilietinio ugdymo ir etikos mokomuosius dalykus.

**III. PROGRAMOS TIKSLAI IR UŽDAVINIAI**

12. Programos tikslai:

12.1. siekti mažinti korupcijos pasireiškimo galimybių atsiradimą;

12.2. užtikrinti skaidrią ir veiksmingą veiklą mokykloje;

12.3. ugdyti jaunų žmonių antikorupcines nuostatas, nepakančią korupcijos augimui pilietinę poziciją.

13. Korupcijos tikslams pasiekti numatomi uždaviniai:

13.1. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

13.2. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

13.3. didinti antikorupcinio švietimo sklaidą mokykloje;

13.4. supažindinti mokinius su savivaldos principais ir skatinti juos būti aktyviais visuomenės nariais.

**IV. BAIGIAMOSIOS NUOSTATOS**

14. Programa įgyvendinama pagal Programos įgyvendinimo priemonių planą (Priedas).

15. Už programos įgyvendinimą atsakingas Mokyklos direktoriaus įsakymu paskirtas asmuo, už konkrečių Programos priemonių įgyvendinimą atsako priemonių plane nurodyti vykdytojai.

16. Programa įsigalioja nuo 2019 m. rugsėjo 18 dienos.

17. Programa skelbiama mokyklos interneto svetainėje ([www.saulesmokykla.lt](http://www.saulesmokykla.lt)).

18. Mokyklos prevencijos programą tvirtina Mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Druskininkų „Saulės“ pagrindinės mokyklos

2019-2021 metų korupcijos prevencijos programos

priedas

**DRUSKININKŲ „SAULĖS“ PAGRINDINĖS MOKYKLOS**

**2019-2021 METŲ KORUPCIJOS PREVENCIJOS PROGRAMOS PRIEMONIŲ PLANAS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Vykdymo laikas | Vykdytojai | Numatomi rezultatai |
| 1. | Paskirti asmenis, atsakingus už Mokyklos korupcijos prevencijos programos įgyvendinimo organizavimą ir kontrolės vykdymą | 2019 m. rugpjūtis | Direktorius | Paskirti asmenys, atsakingi už korupcijos prevencijos programos įgyvendinimo organizavimą ir kontrolės vykdymą. |
| 2. | Paskelbti 2019-2021 metų Mokyklos korupcijos prevencijos programą Mokyklos tinklalapyje | 2019 m. rugsėjis | Asmuo, atsakingas už korupcijos prevencijos programos įgyvend. organizavimą ir kontrolės vykdymą; I.Lazarevienė | Reguliariai viešinama informacija apie vykdomas priemones |
| 3. | Supažindinti Mokyklos bendruomenę su Mokyklos korupcijos prevencijos programa ir priemonių planu, teikti ataskaitą apie jų įgyvendinimą | Kasmet rugsėjo mėn. | Asmenys, atsakingi už korupcijos prevencijos programos įgyvend. organizavimą ir kontrolės vykdymą | Ugdomas pilietiškumas ir nepakantumas korupcijai, reguliariai viešinama informacija apie priemonių vykdymą |
| 4. | Teikti informaciją apie laisvas darbo vietas įstaigoje Mokyklos internetiniame tinklalapyje | Nuolat pagal poreikį | Direktorius  I.Lazarevienė | Teikiama informacija apie laisvas darbo vietas įstaigoje, viešinami reikalavimai pretendentams, priėmimo sąlygos. Užtikrinamas priėmimo į darbą, konkursų skaidrumas |
| 5. | Esant pasiūlymams ir kt. būtinybei papildyti Mokyklos korupcijos prevencijos programą ir priemonių planą | Kiekvienais metais | Atsakingas asmuo už korupcijos prevencijos programos įgyvendinimo organizavimą ir kontrolės vykdymą | Veiksminga korupcijos prevencijos programa |
| 6. | Antikorupcinio švietimo temas integruoti į ekonomikos, pilietinio ugdymo, istorijos, etikos mokomuosius dalykus ir klasių auklėtojų veiklą | Kiekvienais mokslo metais | Direktoriaus pavaduotojai ugdymui | Mokiniai supažindinami su savivaldos principais, ugdomos antikorupcinės nuostatos |
| 7. | Mokyklos interneto svetainėje (www.saulesmokykla.lt) skelbti viešųjų pirkimų planavimo, inicijavimo, organizavimo, atlikimo ir atskaitomybės tvarkos aprašą, paramos gavimo, panaudojimo, apskaitos ir atsiskaitymo tvarką, mokyklos teikiamų paslaugų kainas | Kasmet | Direktorius  Direktoriaus pavad. ūkio reikalams | Užtikrinamas viešųjų pirkimų ir paramos mokyklai naudojimo viešumas |
| 8. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu  svarbias nuostatas bei teisinės  atsakomybės priemones. Sistemingai atnaujinti galiojančias taisykles ir tvarkos aprašus | Kasmet III ketv. | Direktorius  D.Savulionis | Apibrėžtos antikorupcinės nuostatos bei teisinės atsakomybės priemonės darbuotojų pareigybėse |
| 9. | Pažymėti Tarptautinę antikorupcijos dieną, mokykloje organizuojant įvairius renginius (paskaitas, piešinių, plakatų ir rašinių konkursus, apskritus stalus, diskusijas, pokalbius klasių valandėlių metu). | Kasmet gruodžio mėn. II sav. | Direktoriaus pavaduotojai ugdymui  Klasių auklėtojai | Ugdoma nepakanti korupcijai mokinių pilietinė pozicija |
| 10. | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės, antikorupcinio ugdymo programos integravimo į mokomuosius dalykus ir klasės valandėles klausimais | Kasmet | Mokyklos administracija, mokytojai, darbuotojai | Pagilinamos mokyklos bendruomenės žinios apie korupcijos prevenciją |
| 11. | Mokyklos direktoriaus metinę veiklos ataskaitą teikti mokytojų tarybai, mokyklos tarybai ir Savivaldybės tarybai, skelbti Mokyklos internetiniame tinklalapyje | Kasmet | Direktorius | Vykdomas mokyklos bendruomenės narių, mokyklos steigėjo informavimas apie mokyklos ugdomąją, finansinę ir ūkinę veiklą |
| 12. | Elektroninį dienyną ir Mokyklos internetinę svetainę naudoti kaip informacijos teikimo ir viešumo įrankius mokiniams, mokytojams ir tėvams | Nuolat | Direktorius  I.Lazerevienė  A.Bolys | Sudaromos galimybės kiekvienam bendruomenės nariui gauti talpinamą informaciją |
| 13. | Tirti skundus, prašymus dėl galimų korupcijos atvejų ir vertinti pasiūlymus dėl korupcijos prevencijos | Gavus informaciją | Direktorius,  atsakingas asmuo už korupcijos prevencijos programos įgyvendinimo organizavimą ir kontrolės vykdymą | Nustatomi ir šalinami korupcinio pobūdžio pažeidimai |

\_\_\_\_\_\_\_\_\_\_\_\_\_\_\_\_\_\_\_\_\_\_